Cpt ΣΤΡΑΤΟΣ ΠΕΤΡΙΔΗΣ: ΥΠΑΡΧΟΣ SPEEDRUNNER III ( ΜΙΝΙ ΑΦΙΕΡΩΜΑ ) | ARXIPELAGOS.COM, Portal Ναυτιλιακής Ενημέρωσης
Κυριακή 24 Ιουνίου 2018, 10:48
Ο Καπετάν Στράτος Πετρίδης γεννήθηκε και μεγάλωσε στην Κάτω Παναγιά του νομού Ηλείας, ένα χωριό κοντά στην Κυλλήνη. Δεν υπήρχε αίμα ναυτικό στην οικογένεια, υπήρχε όμως κοντά ένα λιμάνι, που φιλοξενούσε δοξασμένα ακτοπλοϊκά βαπόρια της ελληνικής ακτοπλοΐας. Το «ΔΗΛΟΣ» μίλησε στην καρδιά του Καπετάν Στράτου και έτσι σπούδασε στη ναυτική σχολή Ιονίων Νήσων, στην Κεφαλονιά, όπου αποφοίτησε το 2001.
Σαν Δόκιμος Πλοίαρχος ταξίδεψε με το «ΔΗΜΗΤΡΙΟΣ ΜΟΙΡΑΣ» και το «ΠΡΩΤΕΥΣ», δυο ιστορικά βαπόρια του Ιονίου.
Από το 2001 και μετά σαν Αξιωματικός Γέφυρας πέρασε από το «ΖΑΚΥΝΘΟΣ Ι» και το «ΜΥΤΙΛΗΝΗ». Στη ζωή του στη θάλασσα γνώρισε ακόμη μια φινετσάτη γαλλίδα, την «ΠΗΝΕΛΟΠΗ Α» που τον ταξίδεψε για το μεγαλύτερο διάστημα της καριέρας του.
Πήρε το δίπλωμα του Πλοιάρχου το Γενάρη του 2012 και ανέλαβε Ύπαρχος στο «ΠΗΝΕΛΟΠΗ Α». Το τελευταίο αντίο δόθηκε το καλοκαίρι του 2013.